**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO IR TEIKIMO TVARKOS APRAŠO PATVIRTINIMO**

2020 m. birželio 14 d. Nr. 34-409

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 3 dalimi ir atsižvelgdama į Rekomendacijų, pateiktų 2020 m. kovo 12 d. audito ataskaitoje Nr. AR 3.7-2 ,,Lazdijų rajono savivaldybei nuosavybės teise priklausančio nekilnojamojo turto valdymas“, įgyvendinimo priemonių plano, patvirtinto Lazdijų rajono savivaldybės administracijos direktoriaus 2020 m. balandžio 29 d. įsakymu Nr. 10V-295 „Dėl audito ataskaitos rekomendacijų įgyvendinimo“, 14 eilutę, Lazdijų rajono savivaldybės taryba nusprendžia:

1. Patvirtinti Lazdijų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo ir teikimo tvarkos aprašą (pridedamas).
2. Pripažinti netekusiu galios Lazdijų rajono savivaldybės tarybos 2015 m. kovo 31 d. sprendimą Nr. 5TS-1533 ,,Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo ir teikimo tvarkos aprašo patvirtinimo“ su visais jo pakeitimais ir papildymais.

Savivaldybės merė Ausma Miškinienė

Ona Kasparavičienė, tel. 8 682 31189

PATVIRTINTA

                                                                    Lazdijų rajono savivaldybės tarybos

                                                                   2020 m. birželio d.

sprendimu Nr. 5TS-

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO IR TEIKIMO TVARKOS APRAŠAS**

**I. BENDROSIOS NUOSTATOS**

1. Lazdijų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo ir teikimo tvarkos aprašas (toliau – Tvarkos aprašas) reglamentuoja Lazdijų rajono savivaldybei (toliau – savivaldybė) nuosavybės teise priklausančio turto valdymo, naudojimo ir disponavimo juo ataskaitos (toliau – turto ataskaita) rengimo ir teikimo savivaldybės institucijoms tvarką.

2. Tvarkos aprašas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 3 dalimi.

3. Įturto ataskaitą turi būti įtrauktas visas savivaldybei nuosavybės teise priklausantis turtas, tai yra savivaldybės biudžetinių įstaigų, viešųjų įstaigų, kurių savininkė / dalininkė yra savivaldybė, savivaldybės kontroliuojamų įmonių valdomas savivaldybei nuosavybės teise priklausantis turtas, kitiems juridiniams asmenims patikėjimo teise perduotas savivaldybės turtas.

4. Turto ataskaita rengiama metinės subjekto finansinės būklės ataskaitos pagrindu, t. y. šioje ataskaitoje pateikti duomenys apie savivaldybės ilgalaikį, trumpalaikį materialųjį, nematerialųjį turtą, finansinį turtą, turi sutapti su turto ataskaitos duomenimis. Turto ataskaitoje teikiami duomenys apie turtą grupuojami pagal Lazdijų rajono savivaldybės administracijos direktoriaus 2011 m. birželio 16 d. įsakymu Nr. 10V- 474 „Dėl apskaitos vadovų patvirtinimo“ patvirtintus apskaitos vadove numatytus turto apskaitos principus. Turto ataskaita pateikiama tūkst. eurų.

5. Turto ataskaitoje turi būti nurodomos visos sumos, įtrauktos į kiekvienos rajono savivaldybės biudžetinės įstaigos, viešosios įstaigos, kurių savivaldybė yra savininkė / dalininkė, finansų ministro įsakymu nustatytos finansinės būklės ataskaitos skyrius „Ilgalaikis turtas“, „Biologinis turtas“, „Trumpalaikis turtas“ ir „Finansinis turtas“. Finansinės būklės ataskaitos skyriuose „Finansavimo sumos“ ir „Grynasis turtas“ nurodytos sumos turto ataskaitoje nenurodomos.

**II. SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMAS IR TEIKIMAS**

6. Turto ataskaitą rengia savivaldybės biudžetinės įstaigos, viešosios įstaigos, kurių savininkė / dalininkė yra savivaldybė, savivaldybės kontroliuojamos įmonės, kiti juridiniai asmenys, valdantys savivaldybei nuosavybės teise priklausantį turtą, pagal formą, pateiktą šio aprašo priede, ir kiekvienais metais iki gegužės 15 d. pateikia savivaldybės administracijos Biudžeto, finansų ir turto valdymo skyriui per dokumentų valdymo sistemą (DVS). Savivaldybės įstaigų pateiktų turto ataskaitų pagrindu parengiama suvestinė savivaldybei nuosavybės teise priklausančio turto ataskaita.

7. Biudžeto, finansų ir turto valdymo skyrius, rengdamas suvestinę turto ataskaitą, turi teisę gauti kitą su šia informacija disponuojančių institucijų, ir kitų duomenų šaltinių informaciją.

8. Už turto ataskaitose pateiktų duomenų teisingumą atsako turto ataskaitas pateikusių juridinių asmenų vadovai ir darbuotojai, parengę ataskaitą.

9. Savivaldybės administracijos Biudžeto, finansų ir turto valdymo skyrius parengtą suvestinę turto ataskaitą, pasirašytą savivaldybės administracijos direktoriaus, kiekvienais metais iki gegužės 30 d. pateikia Lazdijų rajono savivaldybės kontrolės ir audito tarnybai. Gavus savivaldybės kontrolieriaus išvadą, turto ataskaita teisės aktų nustatyta tvarka teikiama Lazdijų rajono savivaldybės tarybai.

10. Rajono savivaldybės tarybai patvirtinus turto ataskaitą, ji skelbiama Lazdijų rajono savivaldybės interneto svetainėje adresu [www.lazdijai.lt](http://www.lazdijai.lt)

**III. BAIGIAMOSIOS NUOSTATOS**

11. Šis Tvarkos aprašas gali būti keičiamas, papildomas ir pripažįstamas netekusius galios Lazdijų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_

Lazdijų rajono savivaldybei

nuosavybės teise priklausančio turto valdymo,

naudojimo ir disponavimo juo ataskaitos

rengimo ir teikimo tvarkos aprašo

priedas

(subjekto, parengusio ataskaitą, pavadinimas, kodas, adresas)

**SAVIVALDYBEI NUOSAVYBĖS TEISE PRIKLAUSANČIO TURTO ATASKAITA**

**PAGAL 20 M. GRUODŽIO 31 D. DUOMENIS**

(data)

**I. NEFINANSINIS TURTAS**

*(Pateikimo valiuta ir tikslumas: tūkst. eur)*

| Eil. Nr. | Rodiklio pavadinimas | Savivaldybei nuosavybės teise priklausantis turtas | |
| --- | --- | --- | --- |
| balansinė vertė praėjusių ataskaitinių metų pabaigoje | balansinė vertė ataskaitinių metų pabaigoje |
| **A.** | **ILGALAIKIS TURTAS** |  |  |
| **1.** | **Nematerialusis turtas** |  |  |
| 1.1. | Plėtros darbai |  |  |
| 1.2. | Programinė įranga ir jos licencijos |  |  |
| 1.3. | Kitas nematerialusis turtas |  |  |
| 1.4. | Nebaigti projektai ir išankstiniai apmokėjimai |  |  |
| 1.5. | Prestižas |  |  |
| **2.** | **Ilgalaikis materialusis turtas** |  |  |
| 2.1. | Žemė |  |  |
| 2.2. | Gyvenamieji pastatai (būstas) |  |  |
| 2.3. | Negyvenamieji pastatai |  |  |
| 2.3.1. | Administraciniai pastatai |  |  |
| 2.3.2. | Pramoniniai pastatai ir sandėliai |  |  |
| 2.3.3. | Švietimo ir mokslo įstaigų pastatai |  |  |
| 2.3.4. | Gydymo įstaigų pastatai |  |  |
| 2.3.5. | Kultūros ir sporto įstaigų pastatai |  |  |
| 2.3.6. | Kiti pastatai |  |  |
| 2.4. | Infrastruktūros ir kiti statiniai |  |  |
| 2.4.1. | Hidrotechniniai statiniai |  |  |
| 2.4.2. | Tiltai, viadukai |  |  |
| 2.4.3. | Automobilių ir kiti keliai |  |  |
| 2.4.4. | Sporto ir poilsio statiniai |  |  |
| 2.4.5. | Vamzdynai, ryšių ir elektros linijos |  |  |
| 2.4.6. | Kiti statiniai |  |  |
| 2.5. | Nekilnojamosios kultūros vertybės |  |  |
| 2.6. | Mašinos ir įrenginiai |  |  |
| 2.6.1. | Šilumos mašinos ir įrenginiai |  |  |
| 2.6.2. | Kitos jėgos mašinos ir įrenginiai |  |  |
| 2.6.3. | Darbo mašinos ir įrenginiai |  |  |
| 2.6.4. | Kitos mašinos ir įrenginiai |  |  |
| 2.7. | Transporto priemonės |  |  |
| 2.8. | Kilnojamosios kultūros vertybės |  |  |
| 2.9. | Baldai ir biuro įranga |  |  |
| 2.10. | Kitas ilgalaikis materialusis turtas |  |  |
| 2.11. | Nebaigta statyba ir išankstiniai apmokėjimai |  |  |
| **B.** | **BIOLOGINIS TURTAS** |  |  |
| **C.** | **TRUMPALAIKIS TURTAS** |  |  |
| **1.** | **Atsargos** |  |  |
| 1.1. | Strateginės ir neliečiamosios atsargos |  |  |
| 1.2. | Medžiagos, žaliavos ir ūkinis inventorius |  |  |
| 1.3. | Nebaigta gaminti produkcija ir nebaigtos vykdyti sutartys |  |  |
| 1.4. | Pagaminta produkcija ir turtas skirtas parduoti (perduoti) |  |  |
| **D.** | **NEFINANSINIS TURTAS**  **IŠ VISO (A, B, C eilučių suma)** |  |  |

**II. FINANSINIS TURTAS**

| Eil. Nr. | | Rodiklio pavadinimas | Savivaldybei nuosavybės teise priklausantis turtas | | |
| --- | --- | --- | --- | --- | --- |
| balansinė vertė praėjusių ataskaitinių metų pabaigoje | balansinė vertė ataskaitinių metų pabaigoje | |
| **A.** | | **ILGALAIKIS FINANSINIS TURTAS** |  |  | |
| **1.** | | **Investicijos į nuosavybės vertybinius popierius** |  |  | |
| 1.1 | | Investicijos į kontroliuojamas viešąsias įstaigas, priskiriamas prie viešojo sektoriaus subjektų |  |  | |
| 1.2 | | Investicijos į kontroliuojamas viešąsias įstaigas, nepriskiriamas prie viešojo sektoriaus subjektų |  |  | |
| 1.3 | | Investicijos į kontroliuojamas akcines ir uždarąsias akcines bendroves |  |  | |
| 1.4. | | Investicijos į savivaldybės įmones |  |  | |
| 1.5. | | Investicijos į kitus subjektus |  |  | |
| **2.** | | **Po vienų metų gautinos sumos** |  |  | |
| **3.** | | **Kitas ilgalaikis finansinis turtas** |  |  | |
| **B.** | | **TRUMPALAIKIS FINANSINIS TURTAS** |  |  | |
| **1.** | | **Pinigai ir pinigų ekvivalentai** |  |  | |
| **2.** | | **Išankstiniai apmokėjimai** |  |  | |
| **3.** | | **Per vienus metus gautinos sumos** |  |  | |
| **C.** | | **FINANSINIS TURTAS**  **IŠ VISO (A ir B eilučių suma)** |  |  | |
| Įstaigos vadovas            (Parašas) | | | |  | |
| Vyr. finansininkas (Parašas) | | | | |  | | |

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO ATASKAITOS RENGIMO IR TEIKIMO TVARKOS APRAŠO PATVIRTINIMO” PROJEKTO**

**AIŠKINAMASIS RAŠTAS**

2020-06-10

Lazdijų rajono savivaldybės tarybos sprendimo „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo ir teikimo tvarkos aprašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 16 straipsnio 3 dalimi ir Rekomendacijų, pateiktų 2020 m. kovo 12 d. audito ataskaitoje Nr. AR 3.7-2 ,,Lazdijų rajono savivaldybei nuosavybės teise priklausančio nekilnojamojo turto valdymas“, įgyvendinimo priemonių plano, patvirtinto Lazdijų rajono savivaldybės administracijos direktoriaus 2020 m. balandžio 29 d. įsakymu Nr. 10V-295 „Dėl audito ataskaitos rekomendacijų įgyvendinimo“, 14 eilute.

Siekiant efektyviai valdyti nekilnojamąjį turtą, būtina turėti detalius ir informatyvius duomenis, numatyti atsiskaitymo Tarybai tvarką, turto valdymo, naudojimo ir disponavimo juo ataskaitą paskelbti internete.

Šio sprendimo projekto tikslas – patvirtinti Lazdijų rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo ir teikimo tvarkos aprašą.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyresn. specialistė Ona Kasparavičienė.

Biudžeto, finansų ir turto valdymo skyriaus

vyresn. specialistė Ona Kasparavičienė